    Ẹnì kẹta ni ọkùnrin kan bbáyìí ti orúkọ rẹ̀ ń jẹ́ Inúlayéwà tí ó jẹ́ ẹni tí ó gbọ́n púpọ̀ tí ó sì jẹ́ Olókìkí ènìyàn. Kìí ṣe ará ìlú wa, ṣùgbọ́n àna mi ni òun ni ó fẹ́ ẹ̀gbọ́n mi obìnrin tí ó jẹ́ ìyekan bàbá mì. Ìdálẹ̀ ni ẹ̀gbọ́n mi náà lọ tí wọn fi ri ara wọn, tí wọ́n fẹ́ ara wọn, nítorí náà a ti máa wá sí ilé Alárìnkiri tẹlẹ kí ó to di pe ọ̀ràn Igbó Elégbèje kanlẹ̀ yìí, Inúlayéwà jẹ ẹni ti ó máa n ṣiṣẹ́ káàkiri ẹ̀yìn odi ojú rẹ̀ sì ti rí nǹkan púpọ̀ sẹ́yìn, o ti gbé ọ̀pọ̀lọpọ̀ ìlú, o tì gbé ààrin onírúurú ènìyàn, ìyà ti jẹ ẹ́ ebi ti pa á, wọ́n ti di rìkíṣí mọ́ ọ, o ti ṣàìsàn, ó ti jókòó láìrí àga, ó ti dùbúlẹ̀ lórí ilẹ̀ pẹ̀pẹ̀, òùngbẹ ti gbẹ ẹ́ láì rí omi, ó ti dúró ní odidi ọjọ́ láì jẹun, ó ti rìn ní òun nìkan lójú ọ̀nà, ó ti sùn láìrí aṣọ bora òtútú ti pa á, òòrùn ti pa á. Ó sì ti rí ẹgbàágbèje ìwọ̀sí tí ènìyàn ń bá pàdé lẹ́yìn odi.
    Eni keta ni okunrin kan bbayii ti oruko re n je Inulayewa ti o je eni ti o gbon pupo ti o si je Olokiki eniyan. Kii se ara ilu wa, sugbon ana mi ni oun ni o fe egbon mi obinrin ti o je iyekan baba mi. Idale ni egbon mi naa lo ti won fi ri ara won, ti won fe ara won, nitori naa a ti maa wa si ile Alarinkiri tele ki o to di pe oran Igbo Elegbeje kanle yii, Inulayewa je eni ti o maa n sise kaakiri eyin odi oju re si ti ri nnkan pupo seyin, o ti gbe opolopo ilu, o ti gbe aarin oniruuru eniyan, iya ti je e ebi ti pa a, won ti di rikisi mo o, o ti saisan, o ti jokoo lairi aga, o ti dubule lori ile pepe, oungbe ti gbe e lai ri omi, o ti duro ni odidi ojo lai jeun, o ti rin ni oun nikan loju ona, o ti sun lairi aso bora otutu ti pa a, oorun ti pa a. O si ti ri egbaagbeje iwosi ti eniyan n ba pade leyin odi.